খোদাহীনতা, অনৈতিকতা, দুর্নীতি, মানবতার ওপর জুলুম পৃথিবীকে যেন মানব বাসের অযোগ্য করে তুলেছে। সীমালংঘনের প্রকার ও বহু মাত্রিকতার উল্লাস দেখে সভ্যতা মানবিকতা আজ কোণঠাসা। সত্য ও সত্যের ধারকেরা মিথ্যার দাপটের নিকট আজ কম্পমান। সমস্ত পরাশক্তি ও তাদের দালালদের ঐক্যবদ্ধ প্রচেষ্টা, তাদের অঢেল অর্থ ও বৈভব আর অপরিমেয় মারণাস্ত্র অসহায় মুসলিম ও ইসলামের দিকে তাক করে রয়েছে। তাদের বোমার আগুনে মরছে অগণিত মুসলিম নারী ও শিশু, আগুনের লেলিহান শিখা পড়ে ভস্মীভূত করছে বিশ্বাসীদের জনপদ। এ দৃশ্যপট পরিবর্তনের সময় আসন্ন বলে মনে হচ্ছে। ঞ.ঝ. ঊষরড়ঃ বলেন, “ঞরসব ভড়ৎ ুড়ঁ ধহফ ঃরসব ভড়ৎ সব”. মজলুমদের চোখের পানি আর ঘুরে দাঁড়ানোর বিশ্বব্যাপী প্রস্তুতি যেন আর একটি সুবহে সাদিকের সূচনা। এ সময়ে প্রয়োজন ‘তাকওয়ার’ হাতিয়ার যা আমাদের হৃদয় থেকে সৃষ্টির সমস্ত খাওফ বিদূরিত করে আল্লাহর ভয়কে গালেব করবে। যে ভয় দিয়ে সকল ভয়কে আমরা জয় করব। সে সিয়াম সাধনার মাস আমাদের দারে রহমত, মাগফিরাত ও নাজাতের সওগাত নিয়ে উপস্থিত। এ পবিত্র মাহে রমজানে এক একটি মুহূর্ত সময়ও অনেক মূল্যবান। হাজার হাজার বছরের নফল ইবাদত একত্র করলেও একটি ফরজের সমান হবে না। কিন্তু এ মাসের একটি নফল ইবাদত একটি ফরজতুল্য সুবহানআল্লাহ। ঈমান ও ইহতেসাবের সাথে পালন করতে হবে এক একটি রোজা। ফিরে আসার সিদ্ধান্ত নিতে হবে সকল পাপাচার থেকে। তারাবিহ ও তাহাজ্জুদ নিয়মিত আদায় করতে হবে। রহমতের মাসে সবচেয়ে বড় আল্লাহর অনুগ্রহ আল-কুরআন। অর্থসহ এক খতম কুরআন পড়ার সিদ্ধান্ত নিতে হবে সবাইকে এ মাসের মধ্যে। হাজার ব্যস্ততার পরও রাসূলুল্লাহ (সা) প্রতি রমজানে ইতিকাফ করেছেন। আসুন আমরা কঠিন এক সিদ্ধান্ত গ্রহণ করি এ পবিত্র মাসে। আমিন।